Okirat száma:1-3/2024.

Módosító okirat

**A Zalaszentgróti Napköziotthonos Óvoda – Bölcsőde a Zalaszentgrót Város Önkormányzata által 2024. február 14. napján kiadott, 1-2/2024. számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján – a Zalaszentgrót Város Önkormányzata Képviselő-testületének …./2024. (…...) számú határozatára figyelemmel – a következők szerint módosítom:**

1. Az Alapító Okirat 4.1. pontja helyébe a következő rendelkezés lép:
   1. A költségvetési szerv közfeladata: A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontja szerinti óvodai ellátás, illetve a nemzeti köznevelésről szóló 2011. évi CXC. törvény (továbbiakban: Nkt.) 4. § 14a a) pontja szerinti óvodai nevelés; a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 42-42/A. § szerinti bölcsődei ellátás; az Nkt. 4. § 14a r) pontja szerinti a többi gyermekkel, tanulóval együtt nevelhető, oktatható sajátos nevelési igényű gyermekek, tanulók óvodai nevelése; a Gyvt. 21.§ (1) bekezdésének a), b), g) pontja szerinti gyermekétkeztetési feladatok biztosítása.
2. Az Alapító Okirat 4.3. pontja helyébe a következő rendelkezés lép:
   1. A költségvetési szerv alaptevékenysége: Teljesítési kötelezettséggel végez a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 6. pontjában, valamint a nemzeti köznevelésről szóló 2011. évi CXC. törvény 2.§ (2) bekezdésében foglaltak szerint intézményes óvodai nevelést, a többi gyermekkel együtt nevelhető sajátos nevelési igényű gyermekek óvodai nevelését, gyermekek napközbeni óvodai ellátását, a gyermekek védelméről és a gyámügyi igazgatásról szóló 1997. évi XXXI. törvény 42.§-ában valamint a 94.§ (3a) bekezdésében meghatározottak szerint a gyermekek bölcsődei ellátását, a többi gyermekkel együtt nevelhető sajátos nevelési igényű gyermekek bölcsődei ellátását, továbbá a gyermekek védelméről és a gyámügyi igazgatásról szóló 1997. évi XXXI. törvény 21/A § (3) bekezdésének a) pontja aa) alpontjában meghatározott gyermekétkeztetést és munkahelyi étkeztetést. A költségvetési szervbe felvehető a szakértői bizottság szakértői véleménye alapján az enyhe értelmi fogyatékos, beszédfogyatékos, valamint a kevert specifikumú fejlődési zavarral érintett gyermek. A költségvetési szervbe nem vehető fel a szakértői bizottság szakértői véleménye alapján mozgásszervi, érzékszervi (látási, hallási) középsúlyos, súlyos értelmi fogyatékos, autizmus spektrum zavarral, vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő, down, vagy halmozottan fogyatékos gyermek. A Zalaszentgróti Napköziotthonos Óvoda-Bölcsőde az alaptevékenységébe tartozó feladatokat megállapodás révén biztosítja Sénye Község Önkormányzata (8788 Sénye, Jókai Mór utca 1.) részére.
3. Az Alapító Okirat 4.4. pontja helyébe a következő rendelkezés lép:

4.4.A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013350 | Az önkormányzati vagyonnal való gazdálkodással kapcsolatos feladatok |
| 2 | 091110 | Óvodai nevelés, ellátás szakmai feladatai |
| 3 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 4 | 091140 | Óvodai nevelés, ellátás működtetési feladatai |
| 5 | 096015 | Gyermekétkeztetés köznevelési intézményben |
| 6 | 096025 | Munkahelyi étkeztetés köznevelési intézményben |
| 7 | 104031 | Gyermekek bölcsődében és mini bölcsődében történő ellátása |
| 8 | 104035 | Gyermekétkeztetés bölcsődében, fogyatékosok nappali intézményében |

1. Az Alapító Okirat 6.2. pontja helyébe a következő rendelkezés lép:
   1. A feladatellátási helyenként felvehető maximális gyermek-, tanulólétszám:

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek-, tanulólétszám |
| 1 | Zalaszentgróti Napköziotthonos Óvoda – Bölcsőde | Óvodai nevelés |  | 100 fő |
| a többi gyermekkel együtt nevelhető sajátos nevelési igényű gyermekek óvodai nevelése | 8 fő |
| 2 | Zalaszentgróti Napköziotthonos Óvoda – Bölcsőde | Óvodai nevelés |  | 75 fő |
| a többi gyermekkel együtt nevelhető sajátos nevelési igényű gyermekek óvodai nevelése | 6 fő |
| bölcsődei ellátás | 24 fő |

1. Az Alapító Okirat 6.3. pontja helyébe a következő rendelkezés lép:
   1. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | 8790 Zalaszentgrót, Batthyány Lajos utca 28. | 903 | Használati jog | óvodai nevelés, gyermekétkeztetés, munkahelyi étkeztetés |
| 2 | 8790 Zalaszentgrót, Ady Endre utca 2 | 903 | Használati jog | óvodai nevelés, bölcsődei ellátás, gyermekétkeztetés, munkahelyi étkeztetés |

Jelen módosító okiratot 2024. július 1. napjától kell alkalmazni.

Kelt: Zalaszentgrót, időbélyegző szerint

P.H.

Baracskai József

polgármester